Trine Skarvang

Trine Skarvang (født 23. august 1953 i Arendal) er en norsk pedagog og lærebokforfatter. Hun er tidliger lokalpolitiker (FrP), og har sittet i bystyret i Oslo.

 Bakgrunn 
Skarvang er utdannet diplomøkonom og Master of Management fra Handelshøyskolen BI. I tillegg har hun høyskolestudier innen ledelse, IKT, innovasjon og entreprenørskap. Hun arbeidet i databransjen og administrasjon/økonomi i det private næringslivet. Hun er utdannet pedagog, og var faglærer for økonomiske/administrative fag og Salg og servicefag ved Sandaker videregående skole fra 1999. i perioden 2008-2014 arbeidet hun som lektor ved Bjerke videregående skole. I 2010 tok hun Gründerskolen ved Universitetet i Oslo og Boston University, og i 2014 Smart læring ved NTNU.
Fra høsten 2013 arbeidet hun på Kuben videregående skolekuben.vgs.no: Ansatte, hentet 15. juni 2018.

Hun har skrevet lærebøker til studieretningen Salg og service. Etter Kunnskapsløftet har hun skrevet lærebøker innen programområdet Entreprenørskap og bedriftsutvikling og Service og samferdsel.

 Politikk 
Skarvang har sittet i bydelsutvalget i bydel Grorud i perioden 2003-2009. I perioden 2003-2007 var hun nestleder. Hun har vært medlem av samferdsel-, miljø- og byutviklingskomiteen. Etter kommunestyrevalget 2007 ble hun innvalgt i Oslo bystyre og i Byutviklingskomitéen. I 2009 gikk hun over til Kultur og utdanningskomiteen.  Hun stilte ikke til gjenvalg i 2011.Akers Avis Groruddalen: Vil skvise ut Skarvang 5. november 2007

 Bibliografi 
 2014: Entreprenørskap og bedriftsutvikling 1, (314s) sammen med Kåre Håkonsen, Fagbokforlaget,  ISBN 978-82-11-01975-2
 2008: Entreprenørskap og bedriftsutvikling 1, (328 s), sammen med Reidar Hæhre, Lars Ottesen og Alf H. Høien, Økonomiforlaget, ISBN 978-82-7802-325-9
 2006: Service og samferdsel – Planlegging, sammen med Eli Fiske Antonsen, Per Øyvind Brynhildsvoll og Per Erik Brunsberg  ISBN 978-82-0535-164-6
 2006: Service og samferdsel – Drift og oppfølging (160 s), sammen med Eli Fiske Antonsen, Per Øyvind Brynhildsvoll og Per Erik Brunsberg  ISBN 978-82-0535-168-4
 2002: Egen bedrift -- Kultur, kommunikasjon og teknologi- Studieretning salg og service. VKI (288 s), sammen med Odd Helge Sandvik, Eli Fiske Antonsen og Bente Heian ISBN 978-82-0530-147-4
 2001: Økonomi og bedriftsetablering- Studieretning salg og service. Grunnkurs (192 s), sammen med Odd Helge Sandvik, Johs Totland, Knut Woll ISBN 978-82-0528-609-2 (Nynorsk ISBN 978-82-0528-610-8)

 Referanser 

Kategori:Norske sakprosaforfattere
Kategori:Pedagoger ved Bjerke videregående skole
Kategori:Pedagoger ved Kuben videregående skole
Kategori:FrP-politikere i Oslo
Kategori:Norske lektorer
Kategori:Personer fra Arendal kommune